turjo4nis/wikipedia-bn-dump-20250701 huggingface dataset:
গ্নু সি লাইব্রেরি

গ্নু সি লাইব্রেরি বা জিলিবসি () সি স্ট্যান্ডার্ড লাইব্রেরির গ্নু প্রকল্প প্রয়োগ। এর নাম এমন হলেও, এটি প্রত্যক্ষভাবে সি++ (এবং পরোক্ষভাবে অন্যান্য প্রোগ্রামিং ভাষা) সমর্থন করে। ৯০-এর দশকের শুরুর দিকে ফ্রি সফটওয়্যার ফাউন্ডেশন তাদের গ্নু অপারেটিং সিস্টেমের জন্যে এর শুরু করেন।

গ্নু লেসার জেনারেল পাবলিক লাইসেন্সের অধীনে মুক্তি পাওয়া জিলিবসি একটি ফ্রি সফটওয়্যার। গ্নু সি লাইব্রেরি গ্নু ব্যবস্থা ও গ্নু/লিনাক্স, সাথে সাথে লিনাক্সকে কার্নেল হিসেবে ব্যবহার করা সব অপারেটিং সিস্টেমের জন্যে কোর লাইব্রেরি সমূহ সরবরাহ করে। এ লাইব্রেরি সমূহ গুরুত্বপূর্ণ অ্যাপলিকেশন প্রোগ্রামিং ইন্টারফেস প্রদান করে।

তথ্যসূত্র

গ্নু প্রকল্পের সফটওয়্যার
মুক্ত সফটওয়্যার
ক্রস-প্ল্যাটফর্ম মুক্ত সফটওয়্যার
মুক্ত কম্পিউটার গ্রন্থাগার
থিংকপ্যাড টি সিরিজ

থিংকপ্যাড টি সিরিজ ২০০০ সালে আইবিএমের শুরু করা ল্যাপটপ কম্পিউটারের একটি ধারা। ২০০৫-এ ভোক্তা কম্পিউটার বিভাগের স্থানান্তরের পর থেকে এগুলো চীনা প্রযুক্তি কোম্পানি লেনোভো কর্তৃক উন্নয়ন ও বাজারজাত করা হচ্ছে। এ ল্যাপটপ ধারাটি লিনাক্সের সাথে সামঞ্জস্যতার জন্যে ও ব্যবসায়ীদের কথা মাথায় রেখে বানানো বলে ব্যবহারকারীদের মধ্যে বেশ প্রশংসিত।

ইতিহাস
আইবিএম তাদের থিংকপ্যাড ব্র‍্যান্ডের অংশ হিসেবে ২০০০ সালে এর সূচনা করেন। বহু নেটওয়ার্ক ও ভিন্ন ভিন্ন পরিবেশে কাজ করা ব্যবহারকারীদের লক্ষ্য ছিলো এ পণ্য। গতি ও বহনযোগ্যতার ব্যালেন্স করাই ছিলো এ পণ্যের লক্ষ্য।

আইবিএম টি২০ আইবিএম থিংকপ্যাড ৬০০-এর উত্তরসুরি হিসেবে মুক্তি পায়। অক্টোবর ২০০০ সালে থিংকপ্যাড টি২০ হালনাগাদ করা হয় ও টি২১ নামে মুক্তি পায়। 
টি২x সিরিজে আরও উন্নয়ন করা হয়, যা দেখা যায় টি২২ ও শেষে টি২৩তে। মে ২০০২ সালে থিংকপ্যাড টি৩০ মুক্ত পায়। মার্চ ২০০৩ সালে মুক্তি পাওয়া থিংকপ্যাড টি৪০ টি সিরিজের প্রথম "পারফরমেন্স" ক্লাস ল্যাপটপ ছিলো। একই ডিজাইন দেখা যায় টি৪১ ও টি৪১পি এবং টি৪২ ও টি৪২পিতে।
এপ্রিল ২০০৫ সালে মুক্তি পাওয়া টি৪৩ ও টি৪৩পি আইবিএম কর্তৃক তৈরি করা প্রথম টি-সিরিজ ল্যাপটপ। মাইক্রোসফট উইন্ডোজ ৮.x বা উইন্ডোজ ১০ চালাতে পারা প্রথম থিংকপ্যাড ল্যাপটপ এ দুটো।

ডিসেম্বর ২০০৪ সালে লেনোভো চায়না আইবিএমের পিসি বিভাগ কিনে নেয়ার কথা জানায়, যার মধ্যে থিংকপ্যাড ব্র‍্যান্ডও ছিলো। লেনোভো ফেব্রুয়ারি ২০০৬ এ টি৬০ ও টি৬০পি আনে বাজারে। লেনোভো কর্তৃক ডিজাইন ও প্রস্তুত করা হলেও এ যন্ত্রগুলোতো আইবিএম লোগো ছিলো। মে ২০০৭ সালে থিংকপ্যাড লোগোর জন্যে টি৬১ ও টি৬১পিতে আইবিএম লোগো একপাশে সরিয়ে আনা হয়।

পর্যালোচনা
পিসিওয়ার্ল্ড থিংকপ্যাড টি২০ সম্পর্কে বললো “packs a bigger screen, a more comfortable keyboard, and a larger set of useful features into a smaller package than any of its competitors.” (আরও বড় পর্দা, আরও আরামদায়ক কীবোর্ড ও আরও বেশি সুবিধা এর প্রতিযোগীদের চেয়ে ছোট প্যাকেজে)। থিংকপ্যাড টি৬০-এর একটি পর্যালোচনায় নোটবুক রিভিউ ট-সিরিজ ল্যাপটপকে করপোর্ট পেশাদারদের লক্ষ্য রেখে “flagship of the ThinkPad brand” (থিংকপ্যাড ব্র‍্যান্ডের ফ্ল্যাগশিপ) বলে অভিহিত করেন। 
notebookreview.com-এর লেখা টি-সিরিজের কিছু বৈশিষ্ট্য টেকসই, নিরাপত্তা, ব্যবহারযোগ্যতা ও পারফরমেন্স। 

নোটবুক রিভিউ থেকে থিংকপ্যাড টি৪১০ ৫-এ ৪.৫ স্টার পায়। পর্যালোচনায় ভাল দিক হিসেবে এর গতি, ব্যাটারি ও বিভিন্ন পোর্টের কথা বলা হয়। মন্দ দিকের মধ্যে ছিলো পর্দা নোয়ানো হলে পর্দায় বিকৃতি ও পাখার উচ্চ শব্দ।

তথ্যসূত্র

আইবিএম ল্যাপটপ
লেনোভো ল্যাপটপ
আইলিন হেকার্ট

আইলিন হেকার্ট (; জন্ম: অ্যানা আইলিন হার্বার্ট, ২৯ মার্চ ১৯১৯ – ৩১ ডিসেম্বর ২০০১) ছিলেন একজন মার্কিন অভিনেত্রী। তিনি চলচ্চিত্র, মঞ্চ ও টেলিভিশন এই তিন মাধ্যমেই কাজ করেছেন। চরিত্রাভিনেত্রী হিসেবে পরিচিতি অর্জন করা হেকার্টের অভিনয়ের জীবনের পরিব্যপ্তি প্রায় ৬০ বছর। তিনি প্রথমে ব্রডওয়ে মঞ্চে উইলিয়াম ইঙ্গের নাটক পিকনিক-এ স্কুল শিক্ষক রোজাম্যারি সিডনি চরিত্রে অভিনয় করে খ্যাতি অর্জন করেন। তিনি বাটারফ্লাইজ আর ফ্রি (১৯৭২) ছবিতে একজন অন্ধ পুত্রের মা চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। তিনি ব্রডওয়ে মঞ্চে মূল নাটকেও এই চরিত্রে অভিনয় করেছিলেন।

একাডেমি পুরস্কারের পাশাপাশি তিনি দুটি এমি পুরস্কার অর্জন করেন; প্রথমটি সেভ মি আ প্লেস অ্যাট ফরেস্ট লন এবং দ্বিতীয়টি লাভ অ্যান্ড ওয়ার-এর জন্য এবং তিনি দ্য ব্যাড সিড চলচ্চিত্রে অভিনয়ের জন্য একটি গোল্ডেন গ্লোব পুরস্কার অর্জন করেন। ২০০০ সালে তিনি আজীবন কৃতিত্বের জন্য একটি বিশেষ টনি পুরস্কার লাভ করেন এবং হলিউড ওয়াক অব ফেমে তার নামাঙ্কিত তারকা খচিত হয়। ২০০০ সালে ৮০ বছর বয়সে অফ-ব্রডওয়ে মঞ্চে দ্য ওয়েভার্লি গ্যালারি ছিল তার সর্বশেষ কাজ, এতে তিনি আলৎসহাইমারের রোগে আক্রান্ত একজন বৃদ্ধ দাদীর ভূমিকায় কেন্দ্রীয় চরিত্রে অভিনয় করেন।

তথ্যসূত্র

বহিঃসংযোগ 

 
 
 
 

১৯১৯-এ জন্ম
২০০১-এ মৃত্যু
২০শ শতাব্দীর মার্কিন অভিনেত্রী
ওহাইওর অভিনেত্রী
কানেটিকাটে ক্যান্সারে মৃত্যু
ফুসফুসের ক্যান্সারে মৃত্যু
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন রোমান ক্যাথলিক
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
ডোনাল্ডসন পুরস্কার বিজয়ী
ড্রামা ডেস্ক পুরস্কার বিজয়ী
প্রাইমটাইম এমি পুরস্কার বিজয়ী
ওহাইও স্টেট বিশ্ববিদ্যালয়ের প্রাক্তন শিক্ষার্থী
কানেটিকাটের ডেমোক্র্যাট
নিউ ইয়র্কের (অঙ্গরাজ্য) ডেমোক্র্যাট
ক্যালিফোর্নিয়ার ডেমোক্র্যাট
আহসান আদেলুর রহমান

আহসান আদেলুর রহমান আদেল হলেন বাংলাদেশের একজন রাজনীতিবিদ ও সংসদ সদস্য। তিনি নীলফামারী-৪ থেকে নির্বাচিত একাদশ জাতীয় সংসদের সদস্য। তিনি জাতীয় পার্টির (এরশাদ) কেন্দ্রীয় কমিটির সদস্য হিসাবে দায়িত্ব পালন করছেন।

আদেল নীলফামারী জেলার কিশোরগঞ্জে জন্মগ্রহণ করেন। পিতা ডঃ আসাদুর রহমান ময়মনসিংহের বাংলাদেশ কৃষি বিশ্ববিদ্যালয়ের ভাইস চ্যান্সেলর ছিলেন এবং মাতার নাম মেরিনা রহমান। আদেল বাংলাদেশের সাবেক রাষ্ট্রপতি হুসেইন মুহাম্মদ এরশাদের ভাগিনা | তিনি এমবিএ সম্পন্ন করেছেন। তিনি সংযুক্ত আরব আমিরাতের দুবাই ইসলামিক ব্যাংকে কর্মরত ছিলেন।

আদেল ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে জাতীয় পার্টির মনোনয়ন নিয়ে নীলফামারী-৪ আসনে মনোনয়নপত্র দাখিল করেন। পরে তিনি মহাজোটের প্রার্থী ঘোষিত হন। আদেল লাঙল প্রতীক নিয়ে ২ লাখ ৩৬ হাজার ৯শত ৩০ ভোট পেয়ে বিজয়ী হন |

তথ্যসূত্র 

জীবিত ব্যক্তি
একাদশ জাতীয় সংসদ সদস্য
জাতীয় পার্টির রাজনীতিবিদ
নীলফামারী জেলার রাজনীতিবিদ
১৯৭৯-এ জন্ম
নীলফামারী জেলার ব্যক্তি
ভারতীয় বংশোদ্ভূত বাংলাদেশী ব্যক্তি
কোচবিহার জেলার ব্যক্তি
২১শ শতাব্দীর বাঙালি
রেজওয়ান আহাম্মদ তৌফিক

রেজওয়ান আহাম্মদ তৌফিক (জন্ম: ২৭ অক্টোবর ১৯৬৯) হলেন একজন বাংলাদেশী রাজনীতিবিদ। তিনি আওয়ামী লীগ হয়ে কিশোরগঞ্জ-৪ আসনের সাবেক সাংসদ ছিলেন। তৌফিক বাংলাদেশের সাবেক স্পিকার ও সাবেক রাষ্ট্রপতি আবদুল হামিদের পুত্র। ২০২৪ সালে বাংলাদেশে সংগঠিত অসহযোগ আন্দোলনের প্রেক্ষিতে দ্বাদশ জাতীয় সংসদ বিলুপ্ত হলে তৌফিক তার সংসদ সদস্য পদ হারান।

প্রারম্ভিক জীবন
তৌফিকের পিতা আবদুল হামিদ হলেন বাংলাদেশের সাবেক স্পিকার ও সাবেক রাষ্ট্রপতি এবং মাতা রাশিদা হামিদ বাংলাদেশের সাবেক ফার্স্ট লেডি ও মহিলা আওয়ামী লীগের নেত্রী। তার এক ছোট ভাই রাসেল আহমেদ তুহিন এবং অপর ছোট ভাই ব্যারিস্টার রিয়াদ আহমেদ তুষার।

কর্মজীবন
২০১৩ সালে কিশোরগঞ্জ-৪ আসনের সংসদ সদস্য আবদুল হামিদ রাষ্ট্রপতি নির্বাচিত হলে এই আসনে অনুষ্ঠিত উপ-নির্বাচনে বাংলাদেশ আওয়ামী লীগের প্রার্থী হিসেবে তৌফিক বিজয়ী হন। ২০১৩ সালের জুলাই মাসে তিনি তৎকালীন স্পিকার শিরীন শারমিন চৌধুরীর তত্ত্বাবধানে সংসদ সদস্য হিসেবে শপথ বাক্য পাঠ করেন। ২০১৪ সালে অনুষ্ঠিত দশম জাতীয় সংসদ নির্বাচনে তিনি বিনা প্রতিদ্বন্দ্বিতায় বিজয়ী হন। ২০১৮ সালে অনুষ্ঠিত একাদশ জাতীয় সংসদ নির্বাচনে তিনি ২৫৮,২২৩ ভোট পেয়ে বিজয়ী হয়ে সংসদ সদস্য নির্বাচিত হন। ২০২৪ সালের দ্বাদশ জাতীয় সংসদ নির্বাচনেও তিনি নির্বাচিত হন।

তথ্যসূত্র

বহিঃসংযোগ 

জীবিত ব্যক্তি
কিশোরগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
নবম জাতীয় সংসদ সদস্য
১৯৬৯-এ জন্ম
বাংলাদেশের রাষ্ট্রপতির সন্তান
আহমেদ ফিরোজ কবির

আহমেদ ফিরোজ কবির একজন বাংলাদেশি রাজনীতিবিদ ও সাবেক সংসদ সদস্য। আহমেদ ফিরোজ কবির পাবনা-২ (সুজানগর উপজেলা ও আমিনপুর থানা - বেড়া উপজেলা আংশিক) আসন থেকে ২০১৮ সালে একাদশ জাতীয় সংসদ নির্বাচনে ও ২০২৪ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের নৌকা প্রতীক মনোনয়নে টানা দুইবার সংসদ সদস্য নির্বাচিত হয়েছিলেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

পারিবারিক পরিচিতি 
আহমেদ ফিরোজ কবির পাবনা জেলা আওয়ামীলীগের সাংগঠনিক সম্পাদক, সাবেক উপজেলা পরিষদের চেয়াম্যান এবং সাবেক এমপি ও উপজেলা পরিষদের চেয়ারম্যান মরহুম আহমেদ তফিজ উদ্দিনের জ্যেষ্ঠ পুত্র। তিন ভাইয়ের মধ্যে তিনি বড়।

রাজনৈতিক জীবন 
আহমেদ ফিরোজ কবির রাজশাহী কলেজ থেকে উচ্চ মাধ্যমিক পাশ করেন। এরপরে রাজশাহী বিশ্ববিদ্যালয়ে ফাইন্যান্স বিভাগে অধ্যয়ন কালে ছাত্রলীগের বিভিন্ন কর্মসূচীতে অংশগ্রহণ করেন। ঢাকা বিশ্ববিদ্যালয় থেকে স্নাতকোত্তর ডিগ্রী অর্জন করেন এবং পিতার সঙ্গে আওয়ামী লীগের রাজনীতিতে জড়িত হন।

১৯৯৮ সালে পিতার মৃত্যুর পর সুজানগর উপজেলা আওয়ামী লীগের সদস্য নির্বাচিত হন। বর্তমানে তিনি পাবনা জেলা আওয়ামী লীগের সাংগঠনিক সম্পাদক।

২০০৯ সালে তিনি সুজানগর উপজেলা পরিষদের নির্বাচনে আওয়ামী লীগের মনোনয়নে অংশগ্রহণ করে বিপুল ভোটে চেয়ারম্যান নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

আরও দেখুন 
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
দ্বাদশ জাতীয় সংসদ সদস্য
জীবিত ব্যক্তি
পাবনা জেলার রাজনীতিবিদ
বাংলাদেশ আওয়ামী লীগের রাজনীতিবিদ
রাজশাহী বিশ্ববিদ্যালয়ের প্রাক্তন শিক্ষার্থী
রাজশাহী কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
উপজেলা পরিষদের চেয়ারম্যান
মজাহারুল হক প্রধান

মোঃ মজাহারুল হক প্রধান (জন্ম: ১ জানুয়ারি ১৯৫৩) একজন বাংলাদেশি রাজনীতিবিদ ও সাবেক সংসদ সদস্য। তিনি পঞ্চগড়-১ আসন থেকে ২০০৮ ও ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম ও শিক্ষাজীবন 
মজাহারুল হক প্রধান ১৯৫৩ সালের ১ জানুয়ারি পঞ্চগড় জেলার বুড়িপাড়া দ্বারিকামারী গ্রামে জন্মগ্রহণ করেন। তিনি এইচ.এস.সি পাশ করেছেন।

রাজনৈতিক ও কর্মজীবন 
মজাহারুল হক প্রধান ১ম বারের মতো পঞ্চগড়-১ আসন থেকে ৯ম জাতীয় সংসদ নির্বাচনে আওয়ামীলীগের মনোনয়নে নির্বাচিত হন এবং একাদশ জাতীয় সংসদ নির্বাচনে ২য় বারের মতো  সংসদ সদস্য নির্বাচিত হয়েছেন। এছাড়া বর্তমানে তিনি পঞ্চগড় জেলা আওয়ামীলীগের সিনিয়র সহ- সভাপতি পদে বহাল রয়েছেন।

আরও দেখুন 
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা
 নবম জাতীয় সংসদ সদস্যদের তালিকা

তথ্যসূত্র

বহিঃসংযোগ 
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
     সচিবালয় কর্তৃক প্রকাশিত নবম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
জীবিত ব্যক্তি
পঞ্চগড় জেলার রাজনীতিবিদ
নবম জাতীয় সংসদ সদস্য
১৯৫৩-এ জন্ম
বাংলাদেশ আওয়ামী লীগের রাজনীতিবিদ
নাসির উদ্দিন (রাজনীতিবিদ)

নাসির উদ্দিন একজন বাংলাদেশি রাজনীতিবিদ ও একাদশ জাতীয় সংসদ সদস্য। নাসির উদ্দিন যশোর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম ও শিক্ষাজীবন
নাসির উদ্দিন ১৯৫৫ সালের ১ জানুয়ারি যশোর জেলার ঝিকরগাছা উপজেলার ডহরমাগুরা গ্রামে জন্মগ্রহণ করেন। তিনি ১৯৬৯ সালে যশোর মুসলিম একাডেমি থেকে প্রথম বিভাগে মাধ্যমিক, ১৯৭১ সালে যশোর সরকারী এমএম কলেজ থেকে প্রথম বিভাগে উচ্চ মাধ্যমিক পাস করেন। এরপর ১৯৮০ সালে ময়মনসিংহ মেডিক্যাল কলেজ থেকে এমবিবিএস ও ১৯৯৬ সালে ন্যাশনাল ইনস্টিটিউট অব প্রিভেনটিভ ও সোশ্যাল মেডিসিন থেকে মাস্টার্স ইন পাবলিক হেলথে উত্তীর্ণ হন। একই প্রতিষ্ঠান থেকে ২০০৫ সালে এম ফিল ডিগ্রী অর্জন করেন।

রাজনৈতিক ও  কর্মজীবন
নাসির উদ্দিন বর্তমানে ঝিকরগাছা উপজেলা আওয়ামী লীগের কার্যনির্বাহী সদস্য, বাংলাদেশ মুক্তিযোদ্ধা মহাজোট, বাংলাদেশ আওয়ামী সাংস্কৃতিক ফোরামের (আসাফো) উপদেষ্টা সদস্য হিসেবে দায়িত্ব পালন করছেন।

তিনি ১৯৭০ সালে যশোর সরকারী এমএম কলেজ ছাত্র সংসদে ছাত্রলীগ থেকে নির্বাচিত সদস্য ছিলেন। ১৯৭৪ থেকে ১৯৮০ পর্যন্ত ময়মনসিংহ মেডিক্যাল কলেজের ছাত্র থাকাকালীন ছাত্রলীগের সক্রিয় কর্মী হিসেবে দায়িত্ব পালন করেন। যশোর সরকারী এমএম কলেজের ছাত্র থাকাবস্থায় বঙ্গবন্ধু শেখ মুজিবুর রহমানের ৭ মার্চের ভাষণে উদ্বুদ্ধ হয়ে বাংলাদেশের স্বাধীনতা যুদ্ধে অংশগ্রহণ করেন। ৮নং সেক্টরের অধীনে চৌগাছা যুদ্ধে সক্রিয় অংশগ্রহণ করেন। বীরশ্রেষ্ঠ নূর মোহাম্মদের সঙ্গে একই এলাকায় যুদ্ধ করেন। মুক্তিযুদ্ধে বীরত্ব ও সাহসিকতার জন্য সমর পদক, জয় পদক, রণতারকা পদক পান।

মেজর জেনারেল (অব) নাসির উদ্দিন জাতিসংঘ শান্তিরক্ষা মিশনে শান্তিরক্ষী হিসেবে দায়িত্ব পালন করায় ইউএন পিস মেডেল সুদান ও ইউএন পিস মেডেল মোজাম্বিক পেয়েছিলেন। বর্ডার গার্ড বাংলাদেশে কর্মরত থাকাকালীন সাহসিকতা ও কৃতিত্বপূর্ণ অবদানের জন্য ২০১১ সালে প্রেসিডেন্ট বর্ডার গার্ড পদক লাভ করেন। বর্তমানে ঢাকার মার্কস মেডিক্যাল কলেজ ও হাসপাতালের প্রিন্সিপাল হিসেবে দায়িত্ব পালন করছেন।

আরও দেখুন
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
জীবিত ব্যক্তি
যশোর জেলার রাজনীতিবিদ
১৯৫৫-এ জন্ম
বাংলাদেশ আওয়ামী লীগের রাজনীতিবিদ
১৯৯১-এ জন্ম
ইসকন গুরু পরম্পরা

ইসকন গুরু হলেন একজন ব্যক্তি যিনি আন্তর্জাতিক কৃষ্ণভাবনামৃত সংঘের শিষ্যদের দীক্ষা দেওয়ার অনুমতি পান।

ব্যুৎপত্তি 
গৌড়ীয় আচার্যদের লেখা অনুসারে, গুরু শব্দটিকে প্রায়শই এমন একজন হিসাবে সংজ্ঞায়িত করা হয় যিনি পরম ভগবানের প্রতিনিধিত্ব করেন, যিনি কিছু তৈরি করেন না, কিন্তু শিক্ষা দেন।

পটভূমি 
১৯৭৭ সালে এগারোজন ইসকনে দীক্ষিত গুরু ছিল। প্রতিষ্ঠাতার মৃত্যুর পর থেকে শিষ্য গ্রহণকারী ইসকনের ভক্তের সংখ্যা বেড়েছে। সম্প্রতি, কিছু গ্র্যান্ড-শিষ্য (শিষ্যের শিষ্য) পরবর্তী প্রজন্মে শিষ্য গ্রহণ করতে শুরু করেছে। প্রভুপাদকে আনুষ্ঠানিকভাবে একজন প্রতিষ্ঠাতা/আচার্য হিসাবে বিবেচনা করা হয় এবং তাকে তার সমাজের সমস্ত ভক্তদের "প্রাথমিক" গুরু বলে মনে করা হয়।

ইসকন গুরু ইতিহাস

সরাসরি দীক্ষা 
ইসকনে দীক্ষার ইতিহাস 1966 সালে সমাজের ভিত্তির সাথে শুরু হয় এবং প্রাথমিক তারিখ থেকে বর্তমান সময় পর্যন্ত বেশ কয়েকটি সময়কালের মাধ্যমে বিকাশ লাভ করে। 1966 সালের সেপ্টেম্বরে প্রথম দীক্ষার সময় শিষ্যদের নাম দেওয়া হয়েছিল।}}

প্রারম্ভিক বিচ্যুতি 
1970 সালের জন্মাষ্টমীর দিন পশ্চিম ভার্জিনিয়ার নিউ বৃন্দাবনে একটি উৎসবে, সম্প্রতি দীক্ষিত চারজন সন্ন্যাসী, ব্রহ্মানন্দ, গর্গমুনি, সুবালা এবং বিষ্ণুজান, প্রচার করছিলেন যে "প্রভুপাদ ঈশ্বর।"  চারজনকেই সাময়িকভাবে ইসকনের মধ্যে প্রচার করা থেকে নিষিদ্ধ করা হয়েছিল।

দর্শন 
গুরুর বিষয়ে শাস্ত্রীয় প্রমাণ প্রধানত হরি ভক্তি বিলাস নামে একটি বৃহৎ পরিমাণে সংস্কৃত রচনায় রয়েছে যা সনাতন গোস্বামীর ভাষ্য পেয়েছে। এটি ঐতিহ্যগত বৈষ্ণব দর্শনের ভিত্তি এবং এর 9,275টি শ্লোক রয়েছে, যা বিশটি অধ্যায়ে বিভক্ত (যাকে বিলাস বলা হয়)। প্রথম অধ্যায়টি গুরুকে উৎসর্গ করা হয়েছে, দ্বিতীয় অধ্যায়টি গুরুর দ্বারা দীক্ষা গ্রহণের আচার-অনুষ্ঠানের জন্য উত্সর্গীকৃত। তৃতীয় বিলাসের শেষের দিকে গুরুর উপাসনা বর্ণিত হয়েছে।

মন্তব্য

তথ্যসূত্র 

আন্তর্জাতিক কৃষ্ণভাবনামৃত সংঘ
তাহিয়া কাজেম

তাহিয়া কাজেম () (১ মার্চ ১৯২০ – ২৫ মার্চ ১৯৯২) মিশরের ফার্স্ট লেডী ছিলেন ১৯৫৬ সালের ২৩ জুন থেকে ১৯৭০ সালের ২৮ সেপ্টেম্বর পর্যন্ত।

তথ্যসূত্র

১৯২০-এ জন্ম
১৯৯২-এ মৃত্যু
কায়রোর ব্যক্তি
মারগাঁও বন্দর

মারগাঁও বন্দর হল ভারতের উপকূলীয় রাজ্য গোয়াতে অবস্থিত ভারতের পশ্চিম উপকূলের বন্দর। ১৮৮৫ খ্রিষ্টাব্দে  প্রাকৃতিক আশ্রয়স্থলে বন্দরটি প্রতিষ্ঠিত হয় এবং এটি ভারতের প্রাচীনতম বন্দরগুলির মধ্যে একটি। বন্দরে প্রায় ২,৬০০ জন কর্মী নিযুক্ত রয়েছেন এবং প্রায় ৪,০০০ জন পেনশন প্রাপক রয়েছে।

বন্দর পরিচালনাকারী মারগাঁও পোর্ট ট্রাস্ট ভাস্কো দা গামা  অঞ্চলের বৃহত্তম নিয়োগকর্তা এবং বন্দরের অন্তর্গত হেডল্যান্ড সাদায় একটি সম্পূর্ণ ছোট-শহর রয়েছে যা বন্দরের কর্মচারীদের জন্য বিদ্যালয়, আবাসিক চত্বর এবং বিভিন্ন সুবিধা (যেমন একটি হাসপাতাল) প্রদান করে।

অবস্থান

মারগাঁও বন্দর ভারতের গোয়া রাজ্যের মারগাঁও শহরে অবস্থিত। এটি একটি স্বাভাবিকভাবেই সুরক্ষিত খোলা টাইপের আশ্রয়স্থল, যা জুয়ার নদীটির দক্ষিণ অংশে অবস্থিত। এই বন্দরটি জলপ্রাচীরের  ও  বোল্ডার (বড় পথর খন্ড) দ্বারা সুরক্ষিত। এই জলপ্রাচীর বন্দরের প্রতাশ্রয়ের বাইরের প্রান্তে নির্মাণ করা হয়েছে।

ইতিহাস
ঊনবিংশ শতাব্দীতে, পর্তুগিজ ভারত ও ব্রিটিশ ভারত ১৮৭৭ সালের অ্যাংলো-পর্তুগিজ চুক্তির অধীনে সামুদ্রিক বাণিজ্য উন্নত করার জন্য একই বাহিনীতে যোগ দেওয়ার সিদ্ধান্ত নিয়েছিল। এর পর মারগাঁওকে একটি প্রাকৃতিক পোতাশ্রয় হিসাবে চিহ্নিত করা হয়েছিল এবং এই স্থানের সঙ্গে সংযোগ স্থাপন করার জন্য একটি মিটার-গেজ রেলপথ নির্মাণ করা হয়েছিল। বন্দরের আধুনিকীকরণ এবং মিটার-গেজ রেলপথ স্থাপনের কাজটি ব্রিটিশ কোম্পানী ওয়েস্টার্ন ইন্ডিয়ান পর্তুগীজ গ্যারান্টি রেলওয়ে কোম্পানি দ্বারা পরিচালিত হয়।

পরিবহন সংযোগগুলি
বন্দরটি তার নিজস্ব রেলওয়ে লাইন দ্বারা সংযুক্ত, এর সাথে পূর্ববর্তী মারমাগাঁও রেলওয়ে স্টেশন  বন্দর এলাকাতেই অবস্থিত। এভাবে এটি দক্ষিণ মধ্য রেলওয়ে এবং কংকন রেলওয়ে দ্বারা  মহারাষ্ট্র এবং কর্ণাটক অঞ্চলের সাথে বন্দরটি সংযুক্ত। জাতীয় সড়ক ১৭এ-এর সঙ্গে বন্দরটি বা এমপিটি সংযুক্ত। একটি চার-লেন মহাসড়ক দিয়ে জাতীয় সড়ক ১৭বি-এর সঙ্গে সংযোগ স্থাপনের পরিকল্পনা রয়েছে, যা ২০১৮ সালের অক্টোবরে সম্পন্ন হওয়ার কথা ছিল। গোয়া ও কর্ণাটকের অভ্যন্তরীণ অঞ্চলে খননকৃত লৌহ আকরিক ম্যান্ডোভি এবং জুড়ি নদীপথে বার্জ দ্বারা পরিবহন করে বন্দরে আনা হয়।

সুযোগ-সুবিধা

মারগাঁও বন্দরে কয়লা ও লোহা আকরিক জন্য বার্থ আছে। এটি ক্রুজ জাহাজের জন্য একটি বেষ্টনও রয়েছে, এমনকি একটি ডেডিকেটেড ক্রুজ টার্মিনাল ভবন রয়েছে এবং সারা বছর বিভিন্ন ধরনের ক্রুজ জাহাজ বন্দরের টার্মিনালে চলাচল করে।

একটি ডেডিকেটেড বহুমুখী পণ্যসম্ভার খালাসের বার্থ, একটি সাধারণ পণ্যসম্ভার খালাসের বার্থ (জাহাজ মেরামত কেন্দ্রকে প্রতিস্থাপন করে) এবং ভারতীয় নৌবাহিনী এবং উপকূলরক্ষি বাহিনীর জন্য নিবেদিত বার্থের সাথে বন্দরকে প্রসারিত করার পরিকল্পনা করা হয়েছে।

পণ্যসম্ভারের ধরন
২০১০-১১ সালে প্রায় ৫৪.৫০ মিলিয়ন মেট্রিক টন (এমএমটি) লৌহ আকরিক পরিবহন করে  এমপিটি ভারতবর্ষের নেতৃস্থানীয় লৌহ আকরিক রপ্তানিকারক বন্দর হয়ে উঠেছিল (এর প্রায় ৯০% চীনকে রপ্তানি করা হয়েছিল)। পরবর্তীতে, ২০১১-১২ সালে ৩৯ মিলিয়ন টন পণ্য পরিবহন করে বন্দর করে, যার মধ্যে বিশ্বব্যাপী লৌহ আকরিকের চাহিদা কমায় বন্দরটির দ্বারা লৌহ আকরিক রপ্তানি কমে হয় ২২.২১ মিলিয়ন টন।  লৌহ আকরিকের। চাহিদা মেটাতে বিশ্বব্যাপী হ্রাসের কারণে, ২২.২1 এমএমটির জন্য লৌহ আকরিক অ্যাকাউন্টিংয়ের সাথে বন্দরের মালামালের পরিমাণ কমেছে 39 এমএমটি।

পুরস্কার
২০১৫-২০১৬ সাল নাগাদ মারগাঁও বন্দর জাহাজ মন্ত্রণালয়ের দুটি সম্মানিত পুরস্কার জিতেছে: দেশের সব বড় বন্দরগুলির মধ্যে সর্বাধিক পণ্য পরিবহনের বৃদ্ধি এবং আরএফডি (ফলাফল ফ্রেমওয়ার্ক ডকুমেন্ট) বাস্তবায়নে সর্বোচ্চ স্কোর অর্জনের জন্য।

তথ্যসূত্র

বহিঃসংযোগ

 

ভারতের বন্দর
ছানোয়ার হোসেন

ছানোয়ার হোসেন একজন বাংলাদেশি রাজনীতিবিদ, দশম ও একাদশ জাতীয় সংসদ সদস্য। তিনি টাঙ্গাইল-৫ আসন থেকে ২০১৪ সালে দশম ও ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

প্রারম্ভিক জীবন
ছানোয়ার হোসেন ১৯৭০ সালের ১ ফেব্রুয়ারি টাঙ্গাইল জেলার টাঙ্গাইল সদর উপজেলায় জন্মগ্রহণ করেন। তার পিতার নাম আবুল হোসেন ও মাতার নাম হুসনেআরা বেগম।

রাজনৈতিক জীবন
ছানোয়ার টাঙ্গাইল জেলা আওয়ামী লীগের সহসভাপতি হিসেবে দায়িত্ব পালন করছেন। তিনি ২০১৪ সালে দশম জাতীয় সংসদ নির্বাচনে টাঙ্গাইল-৫ আসন থেকে বাংলাদেশ আওয়ামী লীগের মনোনয়নে নৌকা প্রতীকে সতন্ত্র প্রার্থী মুরাদ সিদ্দীকিকে পরাজিত করে ৬৭,৯৫৯ ভোটে প্রথমবারের মত সংসদ সদস্য নির্বাচিত হন। ২০১৮ সালে একাদশ জাতীয় সংসদ নির্বাচনেও তিনি একই আসনে প্রতিদ্বন্দ্বিতা করে জয়ী হন।

তথ্যসূত্র

১৯৭০-এ জন্ম
জীবিত ব্যক্তি
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
টাঙ্গাইল জেলার রাজনীতিবিদ
দ্বাদশ জাতীয় সংসদের স্বতন্ত্র সদস্য
২০১৮ সালের বাংলাদেশী চলচ্চিত্রের তালিকা

২০১৮ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 
 ২০১৭ সালের বাংলাদেশী চলচ্চিত্রের তালিকা
 ২০১৯ সালের বাংলাদেশী চলচ্চিত্রের তালিকা
 ঢালিউড

তথ্যসূত্র

বহিঃসংযোগ 
 বাংলা মুভি ডেটাবেজে ২০১৮ সালে মুক্তিপ্রাপ্ত চলচ্চিত্রসমূহ  

বছর অনুযায়ী বাংলাদেশী চলচ্চিত্রের তালিকা
শেখ তন্ময়

শেখ সারহান নাসের তন্ময় (যিনি শেখ তন্ময় নামে অধিক পরিচিত) একজন বাংলাদেশি রাজনীতিবিদ ও বাগেরহাট-২ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

প্রারম্ভিক জীবন
শেখ তন্ময় ১৯৮৭ সালের ২৯ জুন জন্মগ্রহণ করেন। তার পিতার নাম শেখ হেলাল উদ্দীন ও মাতার নাম শেখ রুপা চৌধুরী। তিনি তৃতীয় শ্রেণী পর্যন্ত ঢাকায় অধ্যয়নের পর ভারতে একটি আবাসিক বিদ্যালয়ে গমন করেন। তবে পরবর্তীতে পুনরায় ঢাকাতে ও লেভেল এবং এ লেভেল সম্পন্ন করেন। ২০০৭ সালে পুনরায় ভারত গমন করেন ও ২০১২ সালে দেশে ফিরে আসেন। পরবর্তীতে লন্ডন থেকে সাংবাদিকতায় স্নাতক ডিগ্রী অর্জন করেন। সিঙ্গাপুরে একটি কোম্পানিতে চাকুরীর মাধ্যমে তন্ময় প্রথম কর্মজীবন শুরু করেন।

রাজনৈতিক জীবন
শেখ তন্ময় রাজনৈতিক পরিবারে বেড়ে উঠলেও রাজনীতিতে সক্রিয় ছিলেন না। ২০০১ সালে তিনি আওয়ামী লীগের নির্বাচন পরিচালনা কমিটির সাথে যুক্ত ছিলেন। ২০১৭ সালে আওয়ামী লীগের বাগেরহাট পৌর শাখার সদস্যপদ লাভের মধ্য দিয়ে আনুষ্ঠানিকভাবে রাজনীতিতে প্রবেশ করেন। ২০১৮ সালে একাদশ ও ২০২৪ সালের দ্বাদশ জাতীয় সংসদ নির্বাচনে বাগেরহাট-২ আসন থেকে তিনি বাংলাদেশ আওয়ামী লীগের মনোনয়ন পেয়ে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

ব্যক্তিগত ও পারিবারিক জীবন
শেখ তন্ময় ব্যক্তিগত জীবনে শেখ ইফরারের সাথে ২০১৫ সালে বিবাহ বন্ধনে আবদ্ধ হন। ইফরার শিক্ষকতা পেশায় যুক্ত আছেন। তন্ময়ের পিতা শেখ হেলাল উদ্দীন বাগেরহাট-১ আসন থেকে কয়েকবার সংসদ সদস্য নির্বাচিত হন। পারিবারিকভাবে তন্ময় বাংলাদেশের ঐতিহ্যবাহী রাজনৈতিক শেখ-ওয়াজেদ পরিবারের সাথে সম্পৃক্ত। তন্ময়ের দাদা শেখ আবু নাসের যিনি শেখ মুজিবুর রহমানের ছোট ভাই। শেখ হেলাল সম্পর্কে বাংলাদেশের প্রধানমন্ত্রী শেখ হাসিনার চাচাতো ভাই। অর্থাৎ শেখ হাসিনা তার ফুুুফু হন। তার বোন শেখ সায়রা রহমান বিবাহ বন্ধনে আবদ্ধ হন বাংলাদেশ জাতীয় পার্টির সভাপতি আন্দালিব রহমান পার্থর সাথে।

তথ্যসূত্র

জীবিত ব্যক্তি
১৯৮৭-এ জন্ম
বাগেরহাট জেলার রাজনীতিবিদ
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ পরিবার
আরব বংশোদ্ভূত বাংলাদেশী ব্যক্তি
২০১৯ সালের বাংলাদেশী চলচ্চিত্রের তালিকা

২০১৯ সালে মুক্তিপ্রাপ্ত বাংলাদেশী চলচ্চিত্রের তালিকা। এই বছর ৪৫টি দেশি ও ২টি বাংলাদেশ-ভারত যৌথ প্রযোজনার চলচ্চিত্রসহ মোট ৪৭টি চলচ্চিত্র মুক্তি পেয়েছে।

মুক্তিপ্রাপ্ত চলচ্চিত্রসমূহ

আরও দেখুন 
 ২০১৮ সালের বাংলাদেশী চলচ্চিত্রের তালিকা
২০২০ সালের বাংলাদেশী চলচ্চিত্রের তালিকা
 ঢালিউড

তথ্যসূত্র

বহিঃসংযোগ 
 বিএমডিবিতে ২০১৯ সালের বাংলাদেশী চলচ্চিত্র

বছর অনুযায়ী বাংলাদেশী চলচ্চিত্রের তালিকা
মোশারফ হোসেন

মোশাররফ হোসেন একজন বাংলাদেশি রাজনীতিবিদ ও একাদশ জাতীয় সংসদের সদস্য ছিলেন। তিনি বগুড়া জেলা বিএনপির সদস্য। মোশারফ হোসেন বগুড়া-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে সংসদ সদস্য নির্বাচিত হন।

জন্ম ও শিক্ষাজীবন
মোশারফ হোসেনের জন্ম বগুড়া জেলায়। তিনি উচ্চ শিক্ষিত।

রাজনৈতিক ও  কর্মজীবন
ব্যবসায়ী শিল্পপতি মোশারফ হোসেন বাংলাদেশ জাতীয়তাবাদী দলের রাজনীতিতে সক্রিয় এবং ২০১৮ সালে প্রথমবারের মতো সংসদ সদস্য নির্বাচিত হন।

আরও দেখুন
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
জীবিত ব্যক্তি
বগুড়া জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
রেজাউল করিম বাবলু

রেজাউল করিম বাবলু একজন বাংলাদেশি রাজনীতিবিদ ও একাদশ জাতীয় সংসদ সদস্য। রেজাউল করিম বাবলু বগুড়া-৭ আসন থেকে ২০১৮ সালে একাদশ জাতীয় সংসদ নির্বাচনে স্বতন্ত্র পার্থী হিসাবে সংসদ সদস্য নির্বাচিত হন।

জন্ম ও শিক্ষাজীবন
রেজাউল করিম বাবলু এলাকায় শওকত হোসেন গোলবাগী নামেও পরিচিত। তিনি বগুড়ার শাজাহানপুর উপজেলার ডোমনপুকুর গ্রামের ময়েন উদ্দিন গোলবাগীর ছেলে। তার শিক্ষাগত যোগ্যতা বিএ পাস।

রাজনৈতিক ও  কর্মজীবন
রেজাউল করিম বাবলু রাজনীতিতে তেমন সক্রিয় ছিলেন না এবং প্রথমবারের মতো তিনি স্বতন্ত্র থেকে সংসদ সদস্য নির্বাচিত হয়েছেন তবে তাকে বিএনপি সমর্থন দিয়েছে। তার পেশা সাংবাদিকতা, ব্যবসায় ও কৃষি।

আরও দেখুন
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
জীবিত ব্যক্তি
বগুড়া জেলার রাজনীতিবিদ
১৯৬২-এ জন্ম